الإدعاء
- بوست منتشر بشكل كبير بيقول: "رئيسة بلدية تونس تقوم بتغيير اسم الشارع المقابل للسفارة المصرية إلى : "شارع الشهيد محمد مرسي" تحية لها ولكل من عرف قدر #الرئيس_الشهيد".
– الكلام ده غير صحيح. مفيش أي قرار صدر بتغيير اسم شارع السفارة المصرية في تونس، ومفيش أي مصدر موثوق نشر الخبر. واسم شارع السفارة زي مهو؛ شارع “محمد الخامس”.✅✅
– اللي حصل إن محامي تونسي اسمه سيف الدين مخلوف قدم طلب لبلدية تونس لتغيير اسم الشارع اللي فيه السفارة المصرية إلى شارع “الرئيس الشهيد محمد مرسي رحمه الله”، وطلب من سكان البلدية تقديم نفس الطلب للضغط على المجلس البلدي والاستجابة للطلب.
– كمان موقع “أنباء تونس” نقل عن رئيس بلدية تونس السيدة سعاد عبد الرحيم، إنهم بالفعل تلقوا الاقتراح لكن مفيش أي قرار صدر بخصوصه، وقالت كمان إن “تسمية الشوارع ليس من اختصاصها وأن هناك لجان تقوم بدراسة الاقتراحات ولم يقع إلى حد الآن اتخاذ أي قرار وذلك لعدة اعتبارات في قضية إطلاق اسم مرسي على أي شارع”.